Dobrý deň,
CKP je tzv. centrálna koordinačná porucha, nejde o chorobu v pravom slova zmysle, ide skôr o odchýlku od ideálneho pohybového vývoja bábätka. Torticollis vzniká pri pôrode, kedy ťahom bábätka sa stiahne sval na jednej strane krku. Zvyčajne následkom tohto stiahnutého svalu krku sa začnú reťazovo sťahovať aj iné svaly a vytvoria takéto asymetrické držanie tela. Najlepšie je, keď torticollis sdiagnostikujú už v pôrodnici a cvičí sa to hneď. Každopádne stále je v období kedy sa s tým dá pracovať a ovplyvniť to. Najdôležitejšie je cvičiť Vojtovu metódu. Týmto cvičením sa dá asymetria výrazne ovplyvniť. Čím skôr sa začne cvičiť tým je väčšia pravdepodobnosť, že sa to upraví. Ak sa to nerieši v tomto veku, tak asymetria zostáva po celý život a vytvára sa skolióza. Odporúčam nájsť kvalitného fyzioterapeuta - terapeuta Vojtovej metódy, ktorý Vám všetko vysvetlí a naučí Vás cviky aj na doma a bude s Vami cvičiť pravidelne. Poradí Vám tiež ako môžete bábätko držať aj vy, ako ho nosiť, aby bolo spokojné.
Prajem veľa šťastia a síl. Pekný deň